Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 834

1. Tájékozódás a tudomány – technika - társadalom kölcsönhatásáról, a természettudományról, a tudomány és a tudományos megismerés természetérõl. A tudomány szerepének bemutatása, értelmezése a technikai és társadalmi folyamatokban. A természet egységére vonatkozó elképzelések formálása az egységet kifejezõ, átfogó tudásrendszerek, az általános fogalmak, az univerzális törvények segítségével. A tudomány elhelyezése a megismerési folyamatban, amelyben a világról tudományos és nem tudományos modellek sokaságát alkotjuk meg. A tudományos fejlõdés elméleti irányítottságának érzékeltetése, láttatása sok-sok példán keresztül az empíria ellenõrzõ, a tudás adaptivitását lemérõ, valamint a rejtett elképzelések megfogalmazását, felszínre hozását segítõ szerepének felismerése. Nagyobb, összefüggõ tudománytörténeti folyamatok megismerése, elemzése. Szerepük tanulmányozása az emberiség fejlõdése szempontjából. A technika társadalmi alkalmazásával összefüggõ jelenségek, folyamatok vizsgálata a természettudományos tudás alkalmazása szempontjából.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes